Astrophysical Journal

The Astrophysical Journal (мак. „Астрофизичко списание“) е рецензентско научно списание посветено на астрономијата и астрофизиката. Основано е во 1895 г. од американските астрономи Џорџ Е. Хејл и Џејмс Е. Килер. Излегува трипати месечно, а секој број има по 500 страници.

Од 1953 г. наваму, заедно со списанието излегува и прилогот The Astrophysical Journal Supplement Series („Прилози кон Астрофизичкото списание“). Се објавува во шест тома годишно, со два броја од по 280 страници во секој том. Издавач на списанието и прилогот долго време било Издаваштвото на Чикашкиот универзитет (University of Chicago Press), во име на Американското астрономско друштво. Во јануари 2009 издавачката должност му припаднала на Издаваштвото на Институтот за физика (Institute of Physics Publishing), по префрлањето на матичното списание на друштвото, Astronomical Journal во 2008. Промените се случиле поради покачувањето на цените за издавање.

Друг дел од списанието е додатокот The Astrophysical Journal Letters („Писма на Астртофизичкото списание“) наменет за брзи објавувања.

 Истакнати уредници 
Џорџ Елери Хејл (1895-1902)
Едвин Брант Фрост (1902-1932)
Субраманијан Чандрасекар (1952-1971)
Роберт Кеникат (1999-2006)

 Поврзано 
Astronomical Journal

 Наводи 

 Надворешни врски 
The Astrophysical Journal 
The Astrophysical Journal Supplement Series 
The Astrophysical Journal Letters 

Категорија:Астрономски списаниja
Категорија:Американски списанија